29.9.2023
SK
Úradný vestník Európskej únie
C 349/71
3.4.
Na európskej úrovni bola doteraz najväčším prejavom participatívnej a deliberatívnej demokracie Konferencia o budúcnosti Európy, na ktorej sa zorganizovali štyri európske panelové diskusie občanov s cieľom umožniť občanom spoločne uvažovať o budúcnosti, ktorú chcú pre Európsku úniu.
EHSV sa k tejto iniciatíve formálne pripojil.
Víta skutočnosť, že tento pilotný projekt sa dôkladne posudzuje, aby bolo možné určiť, ako zlepšiť prípadné budúce iniciatívy. 3.5.
EHSV vyjadruje poľutovanie najmä nad nedostatočným zviditeľnením tejto konferencie a slabým záujmom v členských štátoch, ako aj nad nejasnosťami, pokiaľ ide o jej ciele. 3.6.
V záverečnej správe (2) Konferencie o budúcnosti Európy sa v návrhu č. 36 o informovaní a účasti občanov a v návrhu č. 39 o rozhodovacom procese EÚ dáva EHSV jasný mandát na štrukturálne posilnenie jeho inštitucionálnej úlohy ako garanta a sprostredkovateľa činností v oblasti participatívnej demokracie, ako je štruktúrovaný dialóg s organizáciami občianskej spoločnosti a panelové diskusie občanov.
Z inštitucionálneho hľadiska má EHSV vynikajúcu pozíciu na to, aby mohol zohrávať úlohu pri posilňovaní participatívnej demokracie, a to koherentným a komplexným spôsobom. 3.7.
EÚ už disponuje prepracovaným súborom participatívnych nástrojov, ktoré zahŕňajú napríklad voľby do Európskeho parlamentu, dialógy s občanmi a európsku iniciatívu občanov, petície adresované Európskemu parlamentu a európskemu ombudsmanovi.
Okrem toho Komisia pri príprave legislatívnych iniciatív uskutočňuje verejné konzultácie s cieľom poskytnúť zainteresovaným stranám – vrátane občanov – možnosť vyjadriť sa k danej téme.
Verejná konzultácia je stanovená v usmerneniach Komisie pre lepšiu právnu reguláciu a prebieha prostredníctvom portálu Komisie Vyjadrite svoj názor. 3.8.
Európska iniciatíva občanov (EIO) vytvorená v roku 2012 je jednou z kľúčových inovácií participatívnej demokracie na úrovni EÚ.
Umožňuje skupine občanov zaradiť určitú otázku do programu európskych legislatívnych orgánov. 3.9.
Štyri EIO, ktorým sa podarilo zozbierať jeden milión podpisov potrebných na to, aby Európska komisia reagovala, však mali zatiaľ relatívne malý vplyv, pričom v nadväznosti na iniciatívy „Právo na vodu“ a „Zákaz glyfozátu“ boli prijaté legislatívne návrhy a na rok 2023 bol oznámený návrh o zákaze klietok pre všetky zvieratá.
Podľa názoru EHSV EIO úplne nespĺňa očakávania, a preto by sa mala nepochybne reformovať, pričom by do reformy mal byť zapojený aj EHSV. 3.10.
Účasť občanov podporujú digitálne platformy.
Internet umožnil účasť občianskej spoločnosti vo veľkom rozsahu a zapojenie verejnosti, ktorá bola od takýchto postupov doteraz veľmi vzdialená, najmä mladých ľudí. 3.11.
Hoci digitalizácia pomáha uľahčovať a rozširovať rozsah účasti, má aj svoje obmedzenia.
Internetové konzultácie umožňujú zhromažďovanie názorov, avšak nie vždy skutočné rokovania. 3.12.
Tvorba udržateľných budúcich panelových diskusií občanov si vyžaduje silnú online zložku, kľúčový prvok pre nadnárodné diskusie, do ktorého sa zapojí čo najväčší počet občanov.
Na základe skúseností a poznatkov získaných z mnohojazyčnej platformy Konferencie o budúcnosti Európy EHSV navrhuje vytvoriť vylepšenú viacjazyčnú online platformu/mobilnú aplikáciu.
Umožnilo by to oveľa väčšiu účasť, než akú je možné zabezpečiť na podujatiach s osobnou účasťou, za predpokladu, že online nástroj bude navrhnutý tak, aby bol prístupný čo najväčšiemu počtu občanov.
Podujatia s osobnou účasťou zostávajú dôležitým doplnkovým nástrojom k online konzultáciám, mali by sa však obmedziť na primeraný počet a mali by sa vo veľkej miere zameriavať na súčasné témy horizontálneho záujmu.
Na vytvorenie takejto najmodernejšej digitálnej platformy by sa mali prideliť primerané zdroje (3). 3.13.
EHSV sa domnieva, že je potrebné nastoliť otázku reprezentatívnosti a odbornosti príspevkov občanov do verejnej diskusie.
Zaváži názor združenia zastupujúceho tisíce členov rovnako ako vyjadrenie jedného občana? 3.14.
EHSV pripomína, že pridaná hodnota jeho stanovísk a odporúčaní vyplýva z vytvárania konsenzu medzi organizáciami organizovanej občianskej spoločnosti a budovania mostov medzi rozdielnymi záujmami rôznych spoločenských organizácií.
(2) (3)
Pozri Správu o konečnom výsledku Konferencie o budúcnosti Európy.
Ako sa uvádza v štúdii EHSV na tému EHSV ako sprostredkovateľ a garant činností v oblasti participatívnej demokracie vrátane štruktúrovaného dialógu s organizáciami občianskej spoločnosti a občianskymi panelmi (2023), dopyt po digitalizácii je zrejmý, mali by sa však vyčleniť zdroje, ktoré by naďalej umožňovali fyzickú účasť.